钦定古今图书集成/明伦汇编/闺媛典/第043卷 > 皇清 > 《贞女歌》杨邦乂
## 钦定古今图书集成/明伦汇编/闺媛典/第043卷 > 皇清 > 《贞女歌》杨邦乂

溧山兮苍苍，濑水兮汤汤。中有贞女，饮冰茹霜。于焉
击漂，维濑之阳。遭壮士兮苦绝粮，赈穷不惜倾壶浆。
所处既以义，安能计存亡。幡然捐珮入不测，下游九
土从英皇。耿幽光兮贯白日，凛心气兮摩穹苍。呜呼！
世无李太白，此女终弗扬。遗风奕奕，山高水长。可以
敦薄俗，激忠良，千古万古谁颉颃。